ชุดที่ ของ ชุด

 หน้าที่ ๑ ของ 6 หน้า

 สถานีตำรวจนครบาลสุวินทวงศ์

 ถนนสุวินทวงศ์ แขวงกระทุ่มราย

 เขตหนองจอก กรุงเทพฯ 10530

๑0 เมษายน ๒๕๖๖

คําสั่งปฏิบัติการที่ 72 / ๒๕๖๖

เรื่อง : แผนป้องกันปราบปรามอาชญากรรม ของสถานีตํารวจนครบาลสุวินทวงศ์

......................................................................................................................................................................

**๑. สถานการณ์**

**ก. สถานการณ์ทั่วไป** : ความปลอดภัยในชีวิตและทรัพย์สินของประชาชนเป็นสิ่งสําคัญที่จะทําให้สังคมอยู่อย่างเป็นสุข ส่งผลให้การบริหารประเทศเป็นไปอย่างมีประสิทธิภาพ สํานักงานตํารวจแห่งชาติมีนโยบายมุ่งเน้นในเรื่องการเสริมสร้างความปลอดภัยให้กับประชาชน โดยให้หน่วยงานที่เกี่ยวข้องช่วยกันเร่งแก้ไขปัญหาสําคัญได้แก่ ยาเสพติด แหล่งอบายมุขต่างๆ กลุ่มแก๊งผู้มีอิทธิพล การค้ามนุษย์ การลักลอบเข้าเมือง โดยสํานักงานตํารวจแห่งชาติได้มุ่งเน้นความสําคัญในการป้องกันปราบปรามและลดระดับอาชญากรรมด้วยการลดอัตราการเกิดเหตุรวมทั้งระดับความรุนแรงของการเกิดเหตุ เมื่อเกิดเหตุแล้วต้องเร่งจับกุมให้ได้โดยเร็ว การควบคุมสถานที่เสี่ยง แหล่งมั่วสุม รวมทั้งแหล่งอบายมุขต่างๆ การจัดระเบียบสังคม ปราบปรามการซื้อขายอาวุธ การระดมกวาดล้างอาชญากรรมอย่างต่อเนื่อง ให้มีการขับเคลื่อนนโยบายสําคัญของรัฐบาลให้เป็นผลอย่างเป็นรูปธรรม ในเรื่องการละเมิดทรัพย์สินทางปัญญา การค้ามนุษย์ การป้องกันชีวิตทรัพย์สินของประชาชน การประทุษร้ายต่อร่างกาย เป็นต้น

**ข. สถานการณ์เฉพาะ** : ปัญหาอาชญากรรมคดีประทุษร้ายต่อชีวิต ร่างกาย และทรัพย์สินเกิดขึ้นเป็นจํานวนมากและมีแนวโน้มเพิ่มขึ้นโดยเฉพาะคดีที่มีผลกระทบต่อความเชื่อมั่นของประชาชน ได้แก่คดีปล้นทรัพย์ ชิงทรัพย์ธนาคาร ร้านค้าทอง ร้านสะดวกซื้อ คดีโจรกรรมรถยนต์ รถจักรยานยนต์ ซึ่งผู้กระทําความผิดส่วนหนึ่งเคยต้องโทษมาแล้วและกลับมากระทําความผิดอีก บุคคลที่ถูกออกหมายจับและผู้ติดยาเสพติด ทําให้คดีเหล่านี้ยังคงเกิดขึ้นอย่างต่อเนื่องมาโดยตลอดในทุกพื้นที่

สถานีตํารวจนครบาลสุวินทวงศ์ ได้ดําเนินการป้องกันชีวิตและทรัพย์สินของประชาชนและออกตรวจตรา ป้องกันเหตุเกี่ยวกับการประทุษร้ายต่อร่างกาย โดยสถานที่เสี่ยงต่อการเกิดเหตุประทุษร้ายประเภทร้านธนาคาร ร้านทอง ร้านสะดวกซื้อ ร้านค้าที่เปิดบริการ ๒๔ ชั่วโมง สถานีบริการน้ำมันเชื้อเพลิงได้ให้ความสําคัญในการป้องกัน แนะนํา ให้ความรู้ กับเจ้าของ ผู้ประกอบการกิจการดังกล่าวอย่างต่อเนื่องเพื่อแสวงหาความร่วมมือ และให้ตระหนักในการป้องกันชีวิตและทรัพย์สินด้วยตนเองด้วย ลดความรุนแรงของอาชญากรรมและสร้างความเชื่อมั่นในการรักษาความปลอดภัยในชีวิตทรัพย์สินของประชาชน ซึ่งในพื้นที่รับผิดชอบของสถานีตํารวจนครบาลสุวินทวงศ์ มีสถานที่เสี่ยงต่อการเกิดเหตุประทุษร้ายต่อทรัพย์ ดังนี้

ชุดที่ ของ ชุด

 หน้าที่ 2 ของ 6 หน้า

เรื่อง : แผนป้องกันปราบปรามอาชญากรรม ของสถานีตํารวจนครบาลสุวินทวงศ์

............................................................................................................................................................................................

1.ร้านสะดวกซื้อ หรือร้านค้าที่เปิดบริการ ๒๔ ชม. จํานวน 4 ร้าน

2.สถานีบริการน้ำมันเชื้อเพลิง/แก๊ส จํานวน 3 แห่ง

**ค.ฝ่ายตรงข้าม :**

 บุคคลหรือกลุ่มบุคคล ที่มีพฤติการณ์ในการกระทําความผิดทางอาญาทุกประเภทรวมทั้งบุคคลที่ตกเป็นผู้ต้องหาตามหมายจับของศาล

**ง.ฝ่ายเรา :**

- เจ้าหน้าที่หน่วยงานในสังกัดสํานักงานตํารวจแห่งชาติ

- เจ้าหน้าที่หน่วยงานราชการ/รัฐวิสาหกิจ ที่เกี่ยวข้อง

- ภาคประชาชน องค์กรภาคเอกชน แนวร่วมอาสาสมัคร มูลนิธิต่างๆ

**๒. ภารกิจ**

 สถานีตํารวจนครบาลสุวินทวงศ์ มีหน้าที่ป้องกันดูแลชีวิตทรัพย์สินของประชาชน ได้ดําเนินการป้องกันปราบปราบจับกุมผู้กระทําความผิดทางอาญา จัดระเบียบสร้างความสงบเรียบร้อยของสังคมในพื้นที่รับผิดชอบ การดูแลความปลอดภัย การอํานวยความยุติธรรมทางอาญา อํานวยความสะดวกแก่ประชาชนและนักท่องเที่ยว รวมทั้งการปราบปรามจับกุมผู้กระทําผิดตามกฎหมายมาดําเนินคดี

**๓. การปฏิบัติ**

๓.๑ แนวความคิดในการปฏิบัติ

 ตํารวจกับประชาชนเปรียบเหมือนคนๆ เดียวกัน ต้องทํางานโดยยึดประชาชนเป็นศูนย์กลางตํารวจต้องเป็นฝ่ายเข้าหาประชาชน เข้าหาหน่วยราชการ เพื่อรับฟังความคิดเห็น ความต้องการ ตรวจสอบ(X-Ray) ปัญหาความเดือดร้อนอย่างต่อเนื่อง เพื่อจะได้ดําเนินการแก้ไขปัญหาได้อย่างถูกต้องและถูกใจ ได้ผลอย่างยั่งยืน

 เจตนารมณ์ในการปฏิบัติตามแผนเผชิญเหตุนี้ เพื่อการแก้ไขลดปัญหาด้านความไม่ปลอดภัยในชีวิตและทรัพย์สิน สถานที่เสี่ยงต่อการเกิดการประทุษร้ายต่อทรัพย์ และเหตุอุกฉกรรจ์ที่อาจทําให้ประชาชนเกิดความหวาดกลัว โดยมุ่งเน้นการแสวงหาความร่วมมือจากประชาชน และให้ประชาชนมีส่วนร่วมในการป้องกันอาชญากรรม และตระหนักในการป้องกันชีวิตและทรัพย์สินด้วยตนเอง สร้างความเชื่อมั่นและศรัทธาในการปฏิบัติงานของตํารวจ

ชุดที่ ของ ชุด

 หน้าที่ 3 ของ 6 หน้า

เรื่อง : แผนป้องกันปราบปรามอาชญากรรม ของสถานีตํารวจนครบาลสุวินทวงศ์

............................................................................................................................................................................................

 ๓.๒ ขั้นตอนการปฏิบัติ

 ๓.๒.๑ การดําเนินการป้องกันอาชญากรรม (ก่อนเกิดเหตุ)

 ๑) ทํางานอย่างบูรณาการโดยใช้กําลังจากทุกฝ่ายภายในสถานีตํารวจ โดยให้ผู้บังคับบัญชาทุกสายงานประชุมชี้แจงให้เจ้าหน้าที่ตํารวจทุกนายทราบ มีความพร้อมและถือปฏิบัติตามแผนเผชิญเหตุอย่างเคร่งครัด

 ๒) แสวงหาความร่วมมือจากภาคเอกชน หน่วยงานราชการ รัฐวิสาหกิจ มูลนิธิอาสาสมัครต่างๆ และประชาชนทั่วไปในพื้นที่ โดยเฉพาะเจ้าของ ผู้ประกอบการ ยาม/รปภ.สถานที่เสี่ยงต่อการประทุษร้ายต่อทรัพย์ ให้เพิ่มความระมัดระวังในการป้องกันตนเอง และตรวจสอบความพร้อมของกล้องวงจรปิดที่มีอยู่ให้สามารถใช้งานได้ รวมทั้งแนะนําการสังเกตจดจําตําหนิรูปพรรณคนร้ายและยานพาหนะคนร้ายหรือการบันทึกภาพคนร้ายด้วยโทรศัพท์มือถือและการแจ้งข้อมูลบุคคล ยานพาหนะต้องสงสัยที่อาจมาดูช่องทางก่อนก่อเหตุ ให้เจ้าหน้าที่ตํารวจหรือสถานีตํารวจทราบโดยเร็วที่สุด

 ๓) นําข้อมูลสถิติคดีอาญาที่เกิดขึ้นนํามาวิเคราะห์อาชญากรรมโดยการประชุมร่วมกันทุกสายงาน เพื่อรับทราบสถานการณ์อาชญากรรมในพื้นที่ นําไปวางแผนการตรวจ เพิ่มความเข้มและความถี่ในการออกตรวจต่อไป

 ๔) ดําเนินมาตรการป้องกันอาชญากรรมเชิงรุก ของสํานักงานตํารวจแห่งชาติ อย่างจริงจัง สม่ําเสมอ (การตีวงสุรา, การปิดล้อมตรวจค้น, มาตรการยึดรถต้องสงสัย, การตั้งจุดตรวจ/จุดสกัด เป็นต้น) รวมถึงดําเนินการตามโครงการ ที่สํานักงานตํารวจแห่งชาติกําหนดด้วย (โครงการชุมชนเข้มแข็ง,สถานประกอบการสีขาว, โครงการ D.A.R.E.)

 ๕) ตํารวจทุกนายที่ออกปฏิบัติหน้าที่ ให้ดําเนินการ Stop walk & talk ประชาชนแนะนําการปรับปรุงสภาพแวดล้อมเพื่อลดอาชญากรรม เช่น ติดตั้งกล้อง CCTV ส่องมาทางถนนสาธารณะไฟฟ้าส่องสว่าง และปรับภูมิทัศน์ต่างๆ เป็นต้น รวมถึงการออกใบสั่งเตือนภัย สน.สุวินทวงศ์ ให้กับประชาชน

 ๖) แสวงหาแนวร่วมจากประชาชน เช่น การอบรมสมาชิกแจ้งข่าวอาชญากรรมการฝึกอบรม รปภ. อาสาสมัคร ตํารวจบ้าน ตํารวจชุมชน การประชุมผู้ประกอบการที่เสี่ยงต่อการเกิดเหตุประทุษร้ายต่อทรัพย์ เป็นต้น และประชาสัมพันธ์ให้ประชาชนตระหนักในการป้องกันชีวิตและทรัพย์สินด้วยตนเอง

 ๗) เจ้าหน้าที่ทุกสายงานของสถานีตํารวจนครบาลสุวินทวงศ์ ระดับสัญญาบัตรออกตรวจท้องที่ ตามจุดเสี่ยง ประเภท ร้านธนาคาร ร้านทอง ร้านสะดวกซื้อ ร้านค้าที่เปิดบริการ ๒๔ ชั่วโมงสถานีบริการน้ำมันเชื้อเพลิง

ชุดที่ ของ ชุด

 หน้าที่ 4 ของ 6 หน้า

เรื่อง : แผนป้องกันปราบปรามอาชญากรรม ของสถานีตํารวจนครบาลสุวินทวงศ์

............................................................................................................................................................................................

 ๘) ระดมกวาดล้างเป็นประจําทุกเดือน และทําการปิดล้อมตรวจค้น ตามวงรอบของกองบังคับการตํารวจนครบาล 3 หรือสํานักงานตํารวจแห่งชาติกําหนด

 ๙) บูรณาการกําลังทุกภาคส่วน ฝ่ายปกครอง ทหาร ตํารวจ ร่วมปฏิบัติในการปราบปรามอาชญากรรมตามช่วงเวลาหรือแต่ละสถานการณ์

 ๑๐) จัดเวรฝ่ายสืบสวน ให้ไปร่วมปฏิบัติหน้าที่กับฝ่ายสอบสวน และบันทึกข้อมูลรายละเอียดในสมุดรับแจ้งเหตุของฝ่ายสืบสวนไว้ทุกเหตุ รวมทั้งสรุปคดีแต่ละประเภทไว้เป็นรายเดือน

 ๑๑) จัดทําแฟ้มบุคคลพ้นโทษ / พักโทษ / ไว้อย่างเป็นระบบ โดยมอบหมายผู้รับผิดชอบ

 ๑๒) จัดเก็บประวัติภาพถ่าย คนร้าย คดี ลัก วิ่ง ชิง ปล้น อื่นๆ ที่น่าสนใจให้เป็นปัจจุบัน

 ๑๓) ต้องดําเนินการตรวจสอบ รถยนต์ – จักรยานยนต์ต้องสงสัยที่ยึดไว้ทุกคัน และจัดทําบัญชีคุมไว้อย่างเป็นระบบ

 ๑๔) จัดให้มีการซักซ้อมตามแผนเผชิญเหตุนี้ ตามธนาคาร ร้านทอง ร้านสะดวกซื้อร้านค้าที่เปิดบริการ ๒๔ ชั่วโมง สถานีบริการน้ำมันเชื้อเพลิง อยู่เป็นประจํา โดยประสานการปฏิบัติก่อนการซักซ้อมเพื่อกําหนดขั้นตอนการปฏิบัติให้มีความชัดเจน

 ๓.๒.๒ การดําเนินการในขณะเผชิญเหตุ เมื่อมีเหตุประทุษร้ายต่อทรัพย์ร้านสะดวกซื้อ ร้านค้าที่เปิดบริการ ๒๔ ชั่วโมง สถานีบริการน้ำมันเชื้อเพลิง ให้ดําเนินการดังนี้

 ๑) เจ้าหน้าที่ตํารวจผู้เผชิญเหตุจะต้องรีบไปยังสถานที่ที่ได้รับมอบหมายในทันที (โดยเน้นการปฏิบัติหน้าที่ตามลําดับความสําคัญ โดยพิจารณาตามความเหมาะสมกับสถานการณ์ ดังนี้

 ก. การช่วยเหลือผู้บาดเจ็บ

 ข. การดูแลทรัพย์สินต่าง ๆ

 และ ค. การบังคับใช้กฎหมาย

 ๒) การวิเคราะห์ข้อมูลที่ได้รับตามหลัก 5W1H ได้แก่ ใคร (Who) ทําอะไร (What) ที่ไหน (Where) เมื่อไร (When) ทําไม (Why) และอย่างไร (How) และสอบถามข้อมูลจากผู้เสียหาย พยานที่เห็นเหตุการณ์บริเวณที่เกิดเหตุและใกล้เคียง

 ๓) รายงานศูนย์วิทยุและผู้บังคับบัญชาทราบ และยืนยันสถานการณ์ที่เกิดขึ้นรายงานถึงสภาพแวดล้อมในที่เกิดเหตุโดยทันทีและผู้บังคับบัญชาแจ้งจุดก้าวสกัดจับ ตามผนวก ก./ศูนย์วิทยุประสานพื้นที่ข้างเคียงให้ช่วยสังเกตคนร้ายหรือเข้าจุดก้าวสกัดจับ

ชุดที่ ของ ชุด

 หน้าที่ 5 ของ 6 หน้า

เรื่อง : แผนป้องกันปราบปรามอาชญากรรม ของสถานีตํารวจนครบาลสุวินทวงศ์

......................................................................................................................................................................

 ๔) ขอกําลังสนับสนุนหรือขอความช่วยเหลือในกรณีจําเป็น เช่น คนร้ายมีจํานวนมากกว่าเจ้าหน้าที่ตํารวจ หรือมีผู้ได้รับบาดเจ็บจํานวนมากอยู่ในบริเวณที่เกิดเหตุ เป็นต้น

 ๕) ให้ประเมินสถานการณ์และความเสี่ยง

 - การประเมินจากบริเวณที่เกิดเหตุ ในมุมมองของสถานการณ์ขณะนั้นและเตรียมแผนสํารอง หากเหตุการณ์ยกระดับความรุนแรง (อย่ารีบเร่งเข้าสถานที่เกิดเหตุหรือแสดงตัวทันทีเมื่อถึงที่เกิดเหตุ ซึ่งอาจก่อให้เกิดความเสียหายได้)

 - กรณีพบผู้บาดเจ็บ ช่วยเหลือผู้ที่ได้รับบาดเจ็บ การให้การช่วยเหลือทางการแพทย์แก่ผู้ที่ได้รับบาดเจ็บทุกคนในบริเวณที่เกิดเหตุ

 - กรณีพบตัวคนร้าย/ไล่ติดตามคนร้าย ปฏิบัติการตามยุทธวิธี กรณีจําเป็นเร่งด่วน ให้เข้าระงับเหตุตามระดับการใช้กําลังโดยพิจารณาความเหมาะสมตามสัดส่วน ตามสถานการณ์ และพฤติการณ์ของคนร้ายและสภาพแวดล้อม

 ๖) ปิดกั้นพื้นที่และรักษาสถานที่เกิดเหตุอพยพ/นําบุคคลที่ไม่เกี่ยวข้องออกจากที่เกิดเหตุ, การป้องกันไม่ให้บุคคลเข้าและออกจากพื้นที่เกิดเหตุ, การปิดกั้นพื้นที่ไว้ไม่ให้บุคคลหรือประชาชนเข้ามาตลอดจนการรักษาสถานที่เกิดเหตุให้คงสภาพเดิมไว้ให้มากที่สุดเท่าที่จะทําได้ อาจดําเนินการโดยใช้บุคคล,Police line, เชือก, แผงกั้น เครื่องหมายหรือแผ่นป้ายแสดงการห้ามเข้าบริเวณที่เกิดเหตุ

 ๓.๒.๓ การดําเนินการหลังเกิดเหตุ

 ๑) การรายงานสรุปข้อมูลเบื้องต้น การจัดทํารายงานหรือเอกสารที่เกี่ยวข้องเสนอผู้บังคับบัญชาหรือผู้เกี่ยวข้องอย่างถูกต้อง ครบถ้วน ได้แก่

 - ข้อมูลเบื้องต้นจากเหตุการณ์ที่เกิดขึ้น (ใคร ทําอะไร ที่ไหน อย่างไร เมื่อใด ทําไม)

 - ชื่อคนร้าย จํานวนคนร้าย พฤติกรรมของคนร้าย ตําหนิรูปพรรณของคนร้าย อาวุธ

ของคนร้าย ข้อเรียกร้องของคนร้าย สาเหตุการกระทําความผิด

 - เส้นทางและยานพาหนะที่คนร้ายใช้กระทําผิดหรือหลบหนี

 - ชื่อผู้เสียหาย ความเสียหายที่เกิดขึ้น ข้อมูลเบื้องต้น

 - ตัวประกันเป็นใคร เกี่ยวข้องกับคนร้ายหรือไม่ จํานวนเท่าใด สภาพของตัวประกัน

เป็นอย่างไร สภาพของสถานที่ เส้นทางเข้าออกของอาคารที่ตัวประกันถูกควบคุม

 ๒) กิจกรรมที่ได้ดําเนินการแล้ว เช่น

 - การปิดกั้นสถานที่เกิดเหตุ การจัดทําพื้นที่วงใน พื้นที่วงนอก

 - การปิดกั้นการจราจร มิให้มีผู้สัญจรเข้า-ออก บริเวณที่เกิดเหตุ

ชุดที่ ของ ชุด

 หน้าที่ 6 ของ 6 หน้า

เรื่อง : แผนป้องกันปราบปรามอาชญากรรม ของสถานีตํารวจนครบาลสุวินทวงศ์

......................................................................................................................................................................

 - การประสานงานเบื้องต้นกับหน่วยงานที่เกี่ยวข้อง เช่น สถานพยาบาล เป็นต้น

 - การอพยพผู้บาดเจ็บและประชาชนไปยังที่ปลอดภัย (ที่ใด และใครเป็นผู้รับผิดชอบ

ดําเนินการนําไป)

 ๓) สถานที่ที่เห็นว่ามีความเหมาะสมที่จะเป็นพื้นที่ปฏิบัติการหรือจุดรวมพล

 ๔) ส่งมอบรายงานสรุป พร้อมรายชื่อของบุคคลที่ได้เข้าไปสอบถามรายละเอียดของเหตุการณ์ เพื่อฝ่ายสืบสวนหรือพนักงานสอบสวนจะได้นําไปดําเนินการต่อ ในกรณีที่มีวัตถุพยานหรือภาพถ่ายเกี่ยวกับเหตุที่เกิด สภาพผู้บาดเจ็บหรือยานพาหนะ ให้ส่งมอบแก่ผู้บัญชาการเหตุการณ์โดยเร็ว

 ๕) เมื่อเสร็จสิ้นภารกิจ ต้องกลับสู่สถานะ มีความตื่นตัวและเตรียมความพร้อมสําหรับการปฏิบัติหน้าที่และการให้ความช่วยเหลือในกรณีต่อไปโดยทันที

 ๓.๓ กําลังปฏิบัติ เจ้าหน้าที่ตํารวจสถานีตํารวจนครบาลสุวินทวงศ์ ทุกนาย

 ๓.๔ กําลังสนับสนุน ฝ่ายปกครอง, ทหาร, รัฐวิสาหกิจ, ภาคประชาชน ในพื้นที่รับผิดชอบของสถานีตํารวจ นครบาลสุวินทวงศ์

**๔. คําแนะนําในการประสาน**

 ๔.๑ แผนเผชิญเหตุนี้ให้ปฏิบัติตั้งแต่นี้เป็นต้นไปคดีประทุษร้ายต่อทรัพย์ร้านสะดวกซื้อ ร้านค้าที่เปิดให้บริการ ๒๔ ชั่วโมง สถานีบริการน้ำมันเชื้อเพลิง

 ๔.๒ ผู้บังคับบัญชาระดับรองผู้กํากับการ ทุกสายงาน เป็นผู้รับผิดชอบดําเนินการตามแผนเผชิญเหตุนี้จะต้องควบคุม กํากับดูแล ตรวจสอบ และประเมินผลการปฏิบัติ ตลอดจนประชุมชี้แจงขั้นตอนและแนวความคิดการปฏิบัติ เพื่อให้ผู้ปฏิบัติมีความรู้และเข้าใจ สามารถปฏิบัติงานได้อย่างมีประสิทธิภาพ

**๕. ธุรการและการส่งกําลังบํารุง**

 ๕.๑ ธุรการและรายงาน ตามสายงานปกติ

 ๕.๒ การส่งกําลังบํารุง ตามสายงานปกติ

**๖. การบังคับบัญชา และการสื่อสาร**

 ๖.๑ การบังคับบัญชา ตามสายงานปกติ

 ๖.๒ การสื่อสาร โทรศัพท์ ๐2-988-2460 โทรสาร ๐๒-988-2462

 ๖.๓ ทางวิทยุ , ช่องการติดต่อสื่อสารทางไลน์

 สั่ง ณ วันที่ 10 เดือน เมษายน พ.ศ. ๒๕๖๖

 พันตํารวจเอก

 ( พีรรัฐ โยมา )

 ผู้กํากับการ สถานีตํารวจนครสุวินทวงศ์